Obrazac konkursa

Bosna i Hercegovina/Federacija BiH	
Zeničko-dobojski kanton                                                                            
OPĆINA BREZA
Služba za finansije, inspekcijske poslove i opću upravu

Na osnovu  člana 11. Uredbe o prednosti u školovanju djece branilaca („Službene novine Zeničko-dobojskog kantona“ broj: 1/25) (u daljem tekstu Uredba) i tačke 6. Instrukcije za provođenje konkursne procedure za dodjelu novčane pomoći za nabavku školskih udžbenika i pribora za potrebe redovnog školovanja u školskoj 2026/2027. godini broj: 13/03-2-1-37-13795-2/26 od 14.07.2026. godine, Općinska služba za finansije, inspekcijske poslove i opću upravu, dana 22.07.2026. godine objavljuje: 
[bookmark: _Hlk235528214]K O N K U R S
[bookmark: _Hlk204082859]za dodjelu novčane pomoći za nabavku školskih udžbenika i pribora za potrebe redovnog školovanja u školskoj 2026/2027.godini
I. Predmet konkursa
Obavještavaju se pripadnici branilačke populacije (djeca branilaca) koji imaju prebivalište ili boravište na području općine Breza u trajanju od najmanje 24 mjeseca neprekidno do dana podnošenja zahtjeva, koji prava iz oblasti branilačko-invalidske zaštite ostvaruju u općini Breza, kao i povratnici u entitet Republiku Srpsku koji ostvaruju osnovna prava iz branilačko-invalidske zaštite i koji su na evidenciji nadležnog organa za vojne evidencije u općini Breza, o mogućnosti podnošenja zahtjeva za dodjelu novčane pomoći za nabavku školskih udžbenika i pribora za potrebe redovnog školovanja u školskoj 2026/2027.godini.
            Visina novčane pomoći odredit će se odlukom Ministra Ministarstva za boračka pitanja s tim da iznos ne može biti manji od:
1) za nabavku školskih udžbenika i pribora za osnovne škole........................200,00 KM     
2) za nabavku školskih udžbenika i pribora za srednje škole..........................300,00 KM
II. Pravo učešća na konkursu imaju:
· djeca dobitnika ratnog priznanja ili odlikovanja;
· djeca ratnog vojnog invalida;
· djeca demobiliziranog branioca koji je u periodu 06.04.1992. do 23.12.1995. godine u sastavu Oružanih snaga proveo najmanje 24 mjeseca odnosno 12 mjeseci, ukoliko je u OS pristupio kao maloljetno lice ili šest mjeseci po punoljetstvu;
· djeca umrlog dobitnika ratnog priznanja ili odlikovanja;
· djeca umrlog ratnog vojnog invalida i 
· djeca umrlog demobiliziranog branioca koji je u periodu 06.04.1992. do 23.12.1995. godine u sastavu Oružanih snaga proveo najmanje 24 mjeseca odnosno 12 mjeseci, ukoliko je u OS pristupio kao maloljetno lice ili šest mjeseci po punoljetstvu, dok su na redovnom školovanju.
III. Pravo ne mogu ostvariti lica:
           1) koja obnavljaju istu godinu školovanja;
           2) čiji su članovi porodičnog domaćinstva vlasnici ili suvlasnici subjekta koji obavlja privrednu           ili drugu djelatnost, registriranog kao privredno društvo;
                 3) kod kojih ukupna primanja zajedničkog domaćinstva, po članu zajedničkog domaćinstva prelaze iznos od jedne polovine prosječne neto plaće isplaćene u Federaciji Bosne i Hercegovine u prethodnoj godini prema podacima Federalnog zavoda za statistiku (797,00 KM po članu domaćinstva);






IV. Zainteresovani kandidati uz prijavu prilažu sljedeće dokaze:
· dokaz o statusu pripadnika branilačke populacije roditelja/staratelja, a za djecu umrlih branilaca i izvod iz matične knjige rođenih korisnika prava i izvod iz matične knjige umrlih za roditelja;
· đačku knjižicu, odnosno svjedočanstvo iz prethodne godine;
· izjavu o zajedničkom domaćinstvu (kućna lista)
· dokaz o visini prihoda podnosioca zahtjeva i punoljetnih članova zajedničkog domaćinstva:
1) dokaz o prihodima zaposlenih – uvjerenje o prosječnoj plaći u posljednja tri mjeseca prije podnošenja zahtjeva, a kod vlasnika samostalne djelatnosti-Specifikacija za utvrđivanje dohotka od samostalne djelatnosti - obrazac SPR 1053 (koji se podnosi uz Godišnju poreznu prijavu/Godišnju prijavu dohotka) za prethodnu kalendarsku godinu, a u slučaju da samostalna djelatnost posluje manje od godinu dana dostavlja se potvrda ovlaštenog knjigovođe,
2) u slučaju nezaposlenosti - uvjerenje nadležne Porezne ispostave o statusu osiguranika, odnosno da se isti ne vodi u jedinstvenom sistemu uplate doprinosa;
· uvjerenje nadležne Porezne uprave-Porezne ispostave kao dokaz da oni i članovi njihovog zajedničkog domaćinstva nisu vlasnici ili suvlasnici subjekta koji obavljaju privrednu ili drugu djelatnost, registrovano kao privredno društvo;
· izjavu o ukupnim prihodima domaćinstva i
· uvjerenje o kretanju (kao dokaz o prebivalištu).

V. Konkurs ostaje otvoren 20 dana od dana objavljivanja. 
Za djecu pripadnika branilačke populacije zahtjev za dodjelu novčane pomoći za nabavku udžbenika i pribora za potrebe redovnog školovanja sa drugom potrebnom dokumentacijom podnosi roditelj/staratelj  u vremenu od 22.07. do 10.08.2026. godine (posljednji dan zaprimanja zahtjeva) u Službi za branilačko-invalidsku zaštitu Općine Breza.
 
Nepotpune, neblagovremene i neuredne prijave neće biti  uzete u razmatranje.



Broj: 03/1-4-37-2049/26        		                                
Datum: 22.07.2026. godine.
   Pomoćnik načelnika
                                                                                                                    
                                                                                                                  Meliha Beširević

